**Pravila obnašanja in vedenja v šolskih prostorih:**

**V   UČILNICI - splošno**

* Učenci k uram prihajajo točno. Po zvonjenju se ne zadržujejo na hodnikih in v drugih delih šolske zgradbe.
* Reditelji sporočijo odsotnost sošolcev, brišejo tablo, pomagajo učitelju/učiteljici, po končani uri uredijo učilnico, vzpostavijo prvotno stanje.
* Učenci pridejo k pouku v nedrsečih copatih.
* Na začetku učne ure se učitelj in učenci pozdravijo. Tudi sicer je pozdravljanje del šolske kulture, kjer bomo pozorni na uporabo vljudnostnih izrazov, vikanje in načinov, primernih situaciji.
* Učenci sodelujejo pri vseh oblikah pouka po svojih zmožnostih in s svojim vedenjem ne motijo in ovirajo drugih pri izvajanju pouka ali dejavnosti.
* Z dvigom roke pokažejo željo po vključitvi v učni proces.
* Ob koncu pouka oz. posameznih dejavnostih (jutranje varstvo, krožek…) pospravijo svoje potrebščine in prostor pospravijo, po pozdravu skupno zapustimo učilnico, učitelj ga po potrebi prezrači in zaklene.
* Učenci lahko med poukom zapustijo učilnico oziroma šolski prostor le z dovoljenjem učitelja.
* Pouk mora potekati mirno pod vodstvom učitelja.
* Med poukom veljajo naslednja pravila: učenec zasede svoje delovno mesto, pripravi pripomočke za pouk, posluša razlago, aktivno sodeluje pri različnih oblikah pouka, pospravlja za seboj po končanem delu in mirno odide iz učilnice.
* Dolžnosti učencev so, da k pouku redno prinašajo šolske potrebščine, napisane domače naloge, da si med poukom zapisujejo razlago ter poskrbijo za prepisano snov, če so manjkali pri pouka zaradi bolezni ali drugih opravičljivih razlogov.
* Med poukom ne žvečijo ali se prehranjujejo.
* Med poukom ne uporabljajo elektronskih naprav, razen v dogovoru z učiteljem.
* Okna v učilnici odpira samo učitelj.
* Uporaba IKT tehnologije vedno poteka pod nadzorom učitelja.
* Učenci ne sedijo na okenskih policah in se ne nagibajo skozi okna.
* Predmetna stopnja: učenci torbe po končani 2. uri pustijo v učilnicah in jih pridejo iskat po končanem rekreativnem odmoru.
* Na učitelja in pričetek pouka čakajo pred učilnico.
* V učilnici ne smejo prestavljati klopi in stolov brez dovoljenja učitelja.
* Učenci ne smejo pisati po mizah in ostali opremi ali kakorkoli drugače poškodovati pohištva in druge opreme v učilnici.
* Učilnice so med odmori zaklenjene. Vanjo vstopajo učenci le v spremstvu učitelja.
* Šolsko uro zaključi učitelj. Šolski zvonec je le opozorilo učitelju.

**UČILNICA GOSPODINJSTVA**

**V učilnici (kuhinji) se ravnajo po navodilih učiteljice:**

* nadenejo si zaščitno obleko in si umijejo roke;
* očistijo delovno površino s pomivalnim sredstvom;
* skrbijo za osebno higieno pred, med in po končanem delu;
* pregledajo navodila za delo in recept;
* pripravijo pripomočke in živila;
* kozarce, skodelice in drugo posodo jemljejo učenci iz omaric le z dovoljenjem učiteljice;
* živil, gospodinjskih aparatov in drugih predmetov, ki so odloženi na delovnem pultu,
	+ se učenci dotikajo le z dovoljenjem učiteljice;
* štedilnik in druge pripomočke vklapljajo le po navodilih učiteljice;
* previdni so pri delu z ostrimi predmeti;
* roke si umivajo le pri umivalniku;
* sproti pospravljajo in urejajo svoje delovno mesto;
* posodo pomivajo v pomivalnem koritu in pomivalnem stroju;
* smeti odlagajo v koš za smeti in ločujejo odpadke;
* pospravijo za seboj, pomijejo, mokre krpe dajo sušiti, koše ustrezno izpraznijo.

**JEDILNICA**

V jedilnici učenci malicajo in kosijo. Občasno jedilnico uporabljamo tudi za druge namene: predstavitve, nastope, razstave, srečanja s starši, sestanke in druge aktivnosti, ki potrebujejo več prostora oz. računalniško podporo in/ali ozvočenje.

* Učenci se v jedilnici zadržujejo le v času prehranjevanja,
* v jedilnico vstopajo v copatih,
* k zajtrku in malici prihajajo v spremstvu učitelja,
* šolske torbe puščajo v razredih oziroma v garderobi in ne pred jedilnico,
* ko imajo učenci pred malico oziroma rekreativnim odmorom na urniku pouk športa puščajo torbe v garderobi,
* med prehranjevanjem sedijo in v miru pojedo obrok,
* po kosilu za seboj pospravijo pladenj s posodo in priborom na vozičke za shranjevanje in prevoz umazane posode,
* po malici pospravijo in ločijo odpadke, reditelja pa poskrbita, da so mize oddelka kar se da počiščene, nato odpeljeta voziček k pomivalnici,
* učenci 1., 2. in 3. razreda malicajo v razredih ob 8.20, učenci od 4. do 5. razreda malicajo v jedilnici po 1. šolski uri, učenci od 6. do 9. razreda malicajo v jedilnici po 2. šolski uri,
* učenci 1. in 2. triade kosijo po razporedu od 11.30 dalje, učenci 3. triade kosijo po končanem pouku in razporedu,
* kosila se delijo do 13.45,
* v času kosila so v jedilnici samo učenci, ki so na kosilo naročeni.

V kuhinjo smejo vstopati le kuhinjsko osebje ter organizator šolske prehrane. V jedilnici je vsak dan 6. učno uro dežuren eden od učiteljev.

**RAČUNALNIŠKA UČILNICA**

* Računalniška učilnica, kadar v njej ne poteka pouk ali kaka druga aktivnost, mora biti vedno zaklenjena.
* V računalniško učilnico učenci vedno vstopajo v spremstvu učitelja.
* V računalniški učilnici se učenci ne zadržujejo sami brez nadzora učitelja.
* Računalniško učilnico učitelji rezervirajo tako, da se vpišejo na spletno listo rezervacije računalniške učilnice.
* V času izvajanja pouka so učenci odgovorni za svoje delovno mesto, zato napake in poškodbe takoj javijo učitelju.
* Vstop je dovoljen samo v copatih. Zaželene so čiste roke.
* Računalniško opremo učenci uporabljajo le ob navodilih učitelja.
* Namerne poškodbe računalniških komponent in druge opreme v računalniški učilnici uporabniki plačajo po veljavnem ceniku.
* Učenci ne obračajo monitorjev in se jih ne dotikajo.
* Ne izklapljajo električnih in omrežnih povezav iz računalnikov in vtičnic. Prav tako ne preklapljajo mišk in tipkovnic, niti ne drugih povezav v računalniku.
* Prepovedano je kakršnokoli poseganje v sistemske nastavitve računalnika.
* Uporaba računalnikov v komercialne namene ni dovoljena, prav tako uporaba neprimernih vsebin na računalnikih in igranje računalniških iger.
* Učencem in drugim uporabnikom je v računalniški učilnici strogo prepovedano poseganje v nameščeno programsko opremo ali nameščanje programske opreme.
* Uporabo slušalk odobri učitelj/ica. Po uporabi jih je potrebno ustrezno pospraviti na svoja mesta v kabinet računalništva.
* Uporabo svojega USB ključka odobri učitelj/ica.
* V računalniško učilnico je prepovedan vnos hrane in pijače.
* Ob koncu dela v računalniški učilnici:
	+ se tipkovnice poravna na mizi,
	+ se poravna miško z robom mize,
	+ se primakne stol na sredini delovnega mesta do konca pod mizo,
	+ se poravna zaslon,
	+ se (po navodilu učitelja) ugasne računalnike.
* Uporabo tabličnih računalnikov odobri učitelj/ica.
* Učitelji lahko tablične računalnike rezervirajo tako, da se vpišejo na spletno listo rezervacije tabličnih računalnikov. Ob prevzemu se vpišejo na listo uporabnikov tabličnih računalnikov. Po uporabi jih je potrebno takoj vrniti v kabinet računalništva.

**ŠPORTNE POVRŠINE**

* Vstop na športne površine (telovadnica in igrišče) je dovoljen le v športnih copatih.
* Vstop na športne površine je otrokom dovoljen le ob prisotnosti učiteljev ali trenerjev.
* Otroci na učitelje ali trenerje počakajo v garderobi telovadnice.
* Učenci, ki prihajajo k pouku športa, ne vstopajo v garderobo, če so v njej še učenci predhodnega razreda ali njihovi osebni predmeti. Šele ko je garderoba prazna, jo lahko uporabijo za pripravo na pouk.
* V telovadnici so učenci v športni opremi in telovadnih copatih ali bosi.
* Prinašanje hrane, pijače, žvečilnih gumijev… na športne površine ni dovoljeno.
* Zapuščanje športnih površin med vadbo je dovoljeno le ob privolitvi prisotnega učitelja.
* Športne rekvizite in orodja, ki so v uporabi, je potrebno po končani vadbi pospraviti na za to namenjen prostor.
* V telovadnici ni prostora za objestnost, upoštevamo načelo »fair play-a«.

**UČILNICA ZA NARAVOSLOVNE PREDMETE**

* Učitelj učence pri pouku kemije in naravoslovja ob začetku šolskega leta seznani z varnostnimi predpisi, ki jih morajo tekom šolskega leta dosledno upoštevati.
* Z električnimi napravami ravnajo učenci le pod učiteljevim nadzorom.
* Vse kemikalije so varno zaklenjene in pospravljene v omari, ki je učencem nedostopna.
* Strogo prepovedano je odpiranje instalacijske omarice z varovalkami in uporaba vtičnic nameščenih na lesenih omaricah brez vednosti učitelja.
* Dotikanje, brisanje z mokro krpo ali kakorkoli uporabljati interaktivno tablo ni dovoljeno.
* Brskanje po omarah z laboratorijskimi pripomočki in učili ni dovoljeno.
* Pripomočki učitelja in pribor ostanejo na za to dogovorjenih mestih, kamor jih je postavil učitelj.
* Mize po laboratorijskih vajah pospravijo učenci v ustaljen red, kot so jih dobili na začetku ure.
* V učilnici se ne prehranjujejo, pijejo ali uživajo kakršno koli drugo živilo.
* Uporaba mobilnih telefonov ni dovoljena, razen za namene pouka, za katere določi učitelj.

**V  KNJIŽNICI IN ČITALNICI**

* Sposodimo si knjige, beremo knjige ali revije, uporabljamo računalnik po predhodnem dogovoru s knjižničarjem, delamo domače naloge, igramo ponujene družabne igre.
* Govorimo polglasno in ne motimo drugih obiskovalcev knjižnice.
* S šolskimi učbeniki, knjigami in revijami pazljivo ravnamo (ne režemo, ne čečkamo, ne barvamo, ne podčrtujemo, ne trgamo…).
* Upoštevamo šolski red knjižnice.

**UČILNICA ZA TEHNIČNI POUK**

* V tehnični učilnici oziroma delavnici se mora vzdrževati red in čistoča. Prehodi med delovnimi mesti ne smejo biti založeni. Stolov ne premeščamo!
* V učilnico oziroma delavnico tehnike in tehnologije ne smejo vstopiti učenci sami, brez prisotnosti učitelja. V delavnico smemo le z dovoljenjem učitelja. Ob koncu učne ure zapusti učitelj učilnico zadnji.
* Poslušamo in upoštevamo učiteljeva navodila za varno delo s stroji in orodji.
* S praktičnim delom začnemo po učiteljevih navodilih. Ne motimo sošolcev pri delu.
* Po potrebi učilnico prezračimo.
* Orodja so shranjena v omarah in na stenskih panojih. Učitelj pripravi orodja, ki jih bodo učenci potrebovali pred praktičnim delom. Orodja, ki so na stenskih panojih, lahko vzamejo učenci sami. Po delu učenci orodja pospravijo na odrejena mesta.
* Pri delu, kjer odletavajo delci in se praši, morajo učenci obvezno uporabljati varnostni predpasnik, varnostna očala, kapo in rokavice in upoštevati navodila za varno delo s stroji.
* Učenec sme samostojno zaganjati stroje ob prisotnosti učitelja v delavnici. Učenec ne zapušča vklopljenega stroja. Po končanem delu stroj izključi in odide, ko se stroj ustavi.
* Napake na strojih in čiščenje stroja opravljamo le takrat, ko stroj miruje.
* Polizdelke ali izdelke pospravimo na določeno mesto.
* Učenec je dolžan ob koncu ure uporabljena orodja pospraviti, svoje delovno mesto očistiti in zapustiti urejeno.
* Ko je učilnica počiščena, se postavimo mirno na svoja mesta in počakamo, da jim učitelj dovoli oditi iz razreda.
* Pri delovnih operacijah, kjer je možnost poškodbe mizne površine (rezanje, lepljenje, točkanje, barvanje, lakiranje, kitanje ...), je potrebno delovno površino zaščititi s kartonom ali podložnimi ploščami.

**SANITARNI PROSTORI**

* Vsi učenci pazijo na red in čistočo na hodnikih in na straniščih.
* S papirjem, vodo in elektriko ravnajo čim bolj varčno.
* Na straniščih se ne zadržujejo dalj, kot je to potrebno.
* Učenci 3. VIO ne uporabljajo sanitarij, ki so namenjene 1. in 2. VIO.
* Učenci ne hodijo na stranišča, ki so namenjena nasprotnemu spolu.
* Vsak ima pravico do zasebnosti.
* Za seboj zaprejo vhodna vrata v sanitarije.

**HODNIKI**

* Po hodnikih in stopnišču ne tekamo, ampak hodimo.
* Upoštevamo desno smer hoje.
* Učenci ne posedajo na tleh pred učilnico.